|  |  |
| --- | --- |
| Referat af Ledelsesmøde den 27. oktober 2020 (Teams) | |
|  | |  | |
|  | |  | |
|  | |  | |

|  |
| --- |
| Til stede var: Dekanen, prodekanen, Per Krogh Hansen, Martin Rheinheimer, Sharon Millar, Marianne Wolff Lundholt, Mads Funding og Gitta Stærmose.  Herudover deltog følgende:  Punkt 1: Prorektor Sebastian Mernild  Punkt 6: Mette Thomassen, Nicolai Sørensen, Heidi Krieber, Mads Niemann-Christensen, Bue Raun Andersen, Bjarne Nielsen, Martin Lund, Klaus Thomsen, Christina Bruun Levinsen, Rune Nørgaard Jørgensen og Bettina Ibsen Hilt.  Per Krogh Hansen og Mads Funding forlod mødet efter behandlingen af dagsordenens punkt 5.   1. **HUM-præsentation for prorektor.**   Dekanen bød prorektor velkommen. Prorektor præsenterede sig kort.  Herefter præsenterede de enkelte institutledere oplæg, der perspektiverede HUM/relevant institut i forhold til SDG.  Man drøftede HUM’s muligheder for at spille ind. Der blev fra HUM’s side givet udtryk for, at man ud fra en adækvat og holistisk dagsorden ønsker at være med fra start og definere relevante projekter, og ikke blot være reduceret til en hjælpedisciplin. Flere institutter byder ind på samme temaer eller sammen på tværs af SDU. Der bør kigges ind mod alle verdensmål, dog er det 13. verdensmål vigtigt at arbejde med – på tværs af fakulteter.  HUM’s rolle i forhold til den grønne omstilling/bæredygtighed blev drøftet.  Efter prorektors deltagelse og takkede dekanen for institutledernes fine oplæg. Ledelsen drøftede herefter det af fakultetet nedsatte Verdensmålsudvalg. Formen er endnu ikke fundet, men det er vigtigt at identificere synergi og skabe fælles fællesmængde. En stor kommunikativ opgave at sætte HUM’s kompetencer i spil. Der blev udtrykt bekymring for, at SDG og klimamål fylder alt. HUM skal gøre det vi er gode til!   1. **Økonomi.**   Den økonomiske situation blev vendt.   1. **Forskningskommunikationsprisen 2021.**   Ledelsen drøftede mulige kandidater. Til brug for Direktionens screening af fakulteternes kandidatforslag sender institutlederen den valgte kandidats CV og motivation til Gitta Stærmose (frist 5. november 2020).   1. **Covid-situationen.**   Head sets og tekniske forhold i lokaler blev kort drøftet. Indkøb håndteres fremover lokalt på institutterne/fakultetssekretariatet. Der skal tages højde for, at udstyr også kan anvendes post-corona.   1. **Julearrangement 2020.**   Som en konsekvens af seneste ministerielle udmeldinger og efterfølgende SDU-udmelding afvikles der hverken lokale eller fakultære julearrangementer.   1. **Status for projekt HR og Økonomi.**   På vegne af projektgruppen orienterede Mette Thomassen om SDU’s valg af systemer for HR- og økonomiprocesser. Valget medfører, at SDU bliver en del af fællesskaber, der driver den digitale udvikling. SDU forventer at få projektet i luften i løbet af relativ kort tid. Formål er at skabe effektive, sammenhængende og brugervenlige HR og økonomi-processer baseret på best practice. Gevinster er fx: én kilde, integration mellem fælles systemer, færre indtastninger, større IT- og datasikkerhed, større overblik. Der blev orienteret om status for første bølge (valg af system, pilotfaser, test/godkendelse samt klargøring/undervisning). Systemet vil give fx institutlederen en hurtig, opdateret rapport.  Igangsætning vil kræve noget af den enkelte medarbejder, idet egne arbejdsrutiner ændres (fx særskilte regneark, have tillid til system).  Der blev fra ledelsens side spurgt ind til, hvad man kan se og hvilke muligheder der er for udvidelse i fremtidige bølger. Input til næste bølge meldes direkte Bettina Ibsen Hilt/Rune Nørgaard Jørgensen, der sørger for en samlet koordinering og indmelding til projektleder Mette Thomassen.  Projektgruppen vender tilbage i F21, når implementering står for døren.   1. **Meddelelser.**   Dagsorden og referat fra møder i [Syddansk Universitets bestyrelse](https://www.sdu.dk/da/Om_SDU/Organisationen/Bestyrelsen.aspx)  Dagsorden og referat fra møder i [Direktionen](https://sdunet.dk/da/administration/ledelse/direktionen/dagsordener-og-referater)  Dagsorden og referat fra møder i [Hovedsamarbejdsudvalget](https://sdunet.dk/da/administration/raadnaevnudvalg/samarbejdsudvalg/hovedsamarbejdsudvalget/dagsordener+og+referater)  Dagsorden og referat fra møder i [Samarbejdsudvalget, Humaniora](https://www.sdu.dk/da/om_sdu/fakulteterne/humaniora/ledelse_administration/raad_naevn_udvalg/samarbejdsudvalg/dagsorden_og_referat)  Dagsorden og referat fra møder i [Uddannelsesrådet, SDU](https://syddanskuni.sharepoint.com/sites/web_UR/SitePages/Home.aspx)  Dagsorden og referat fra møder i [Uddannelsesrådet, Humaniora](https://www.sdu.dk/da/om_sdu/fakulteterne/humaniora/ledelse_administration/raad_naevn_udvalg/uddannelses_raad/dagsorden+og+referat)  Dagsorden og referat fra møder i [RI-rådet](https://syddanskuni.sharepoint.com/sites/rio/default.aspx?e=1%3A433b34f1fb1e45c4bbb7a065af926362)   1. **Eventuelt.**   Ledelsen var enig om ikke at fremsætte kandidatforslag til Lektoratsudvalget, dvs. regionsansvarlig for det engelsksprogede område.    Med venlig hilsen  Simon Torp  Dekan |
|  |